སྤྱི་ལོ་༢༠༡༢ལོའི་ཟླ་༨ཚེས་༢༢ནས་༢༨བར་སྟེ་ཉིན་བདུན་གྱི་རིང་དགོན་སྡེ་དང་སྒྲུབ་སྡེ་ཕྱོགས་སོ་སོ་ནས་ཕེབས་པའི་གྲྭ་བཙུན་དང་སྔགས་འཆང་བརྒྱ་ཕྲག་ལྷག་གིས་ཁྱུང་མོང་གཡུང་དྲུང་ཕུན་ཚོགས་གླིང་གི་ཚོགས་ཆེན་འདུ་ཁང་གསར་རྙིང་གཉིས་སུ་བསྟན་སྲུང་གཙོ་མོ་མ་མཆོག་སྲིད་པའི་རྒྱལ་མོའི་འབུམ་ཚོགས་ཀྱི་མཆོད་སྤྲིན་རྒྱས་འབུལ་དང་།འདུ་ཁང་ཆེན་མོའི་ཡང་སྟེང་རྣམ་པར་རྒྱལ་བའི་ལྷ་ཁང་དུ་དཔལ་གཤེན་བསྟན་དུང་དཀར་དགོན་གྱི་དགེ་འདུན་རྣམས་པས་ཡི་དམ་དབལ་བོན་སྟག་ལ་མེ་འབར་གྱི་གཞུང་བསྲིང་སྟེ་སྲུང་ཟློག་བསད་གསུམ་ལས་མཐའ་མཛད་ཡོད་པ་དང་།གཤེན་རབ་མཆོད་སྡོང་ཆེན་མོ་འཛམ་གླིང་རྒྱན་གཅིག་གི་རིམ་ཁང་དང་པོའི་༧རྗེ་མཉམ་མེད་ལྷ་ཁང་དུ་རེབ་གོང་བོན་བརྒྱ་སྨན་རི་དགོན་གྱི་དགེ་འདུན་རྣམས་པས་རྒྱལ་ཡུམ་བྱམས་མ་ཆེན་མོའི་ཚོགས་རྒྱས་འབུལ་ཞུས་ཡོད་པ་དང་།དེ་མིན་ཁམས་ཕྱོགས་ནས་ཆེད་དུ་ཕེབས་པའི་རྫ་ཁྲོ་ཚང་དགོན་གྱི་མཐར་ཕྱིན་སྒྲུབ་གྲྭ་པ་བཅུ་ནས་རྒྱལ་བའི་གསུང་རབ་ཁམས་ཆེན་ཀློག་འདོན་གནང་།